Ο **Windows Internet Explorer 8** (συντομογραφία **IE8**) είναι μία έκδοση του προγράμματος περιήγησης στο διαδίκτυο Internet Explorer της Microsoft. Η έκδοση Beta 1 κυκλοφόρησε στο ευρύ κοινό στις 5 Μαρτίου του 2008, ενώ η δεύτερη δοκιμαστική έκδοση κυκλοφόρησε τον Αύγουστο. Η τελική έκδοση του προγράμματος κυκλοφόρησε στις 19 Μαρτίου του 2009.

Η υποστήριξη στην ασφάλεια, την ευκολία στη χρήση και τις βελτιώσεις στα RSS, CSS και Ajax είναι η πρώτη προτεραιότητα της Microsoft για τον IE8, μαζί με βελτιωμένη υποστήριξη για πρότυπα διαδικτύου. Ως αποτέλεσμα της καλύτερης συμβατότητας με τα πρότυπα διαδικτύου, ο IE8 θα διορθώνει προβλήματα συμβατότητας που είχε ο IE7 σε ιστοσελίδες με δομή που δεν υποστήριζε. Για να μειωθούν άλλα θέματα συμβατότητας, ο IE8 επιτρέπει στους σχεδιαστές ιστοσελίδων να απενεργοποιήσουν ορισμένα χαρακτηριστικά που δημιουργούν πρόβλημα. Όταν ένα ειδικό μεταστοιχείο ή το αντίστοιχο στοιχείο HTTP περιλαμβάνεται σε μία ιστοσελίδα, ο IE8 θα συμπεριφέρεται ακριβώς όπως και ο IE7. Οι χρήστες μπορούν να κάνουν εναλλαγή μεταξύ των δύο αυτών λειτουργιών κάνοντας κλικ στο κουμπί «Emulate IE7» στο παράθυρο του Internet Explorer.

Ιστορικό
--------

Η ανάπτυξη του IE8 ξεκίνησε τον Αύγουστο του 2007. Τον Φεβρουάριο του 2008 η Microsoft έστειλε ιδιωτικές προσκλήσεις για τον IE8 Beta 1 και στις 5 Μαρτίου του 2008 δημοσίευσε την Beta 1 στο ευρύ κοινό. Με αυτή την κυκλοφορία δημιουργήθηκε μία ιστοσελίδα με την ονομασία *Windows Internet Explorer 8 Readiness Toolkit*, που διαφήμιζε τον IE8, σχετικά εργαλεία και νέα χαρακτηριστικά μαζί με συνδέσεις λήψης της Beta. Το Microsoft Developer Network (MSDN) προσέθεσε νέες ενότητες στην ιστοσελίδα της σχετικά με λεπτομέρειες των νέων τεχνολογιών του IE8.

Χαρακτηριστικά
--------------

Η έκδοση Beta 1 του Internet Explorer 8
Η πρώτη δοκιμαστική έκδοση του IE8, που παρουσιάστηκε στο συνέδριο MIX08, φέρει νέα χαρακτηριστικά, συμπεριλαμβανομένων των *WebSlices* και *Activities*.

  

### Activities

Τα Activities είναι εντολές που επιτρέπουν στον χρήστη να προβάλει μια υπηρεσία διαδικτύου από οποιαδήποτε άλλη ιστοσελίδα. Ενέργειες, όπως η επιλογή κειμένου ή άλλων αντικειμένων, επιτρέπει την πρόσβαση σε μια υπηρεσία Activity (όπως την προσθήκη του επιλεγμένου στοιχείου σε ιστολόγιο ή την προβολή της επιλεγμένης γεωγραφικής θέσης σε χάρτη), που αλληλεπιδρά με το συγκεκριμένο στοιχείο. Σύμφωνα με τη Microsoft, τα Activities διευκολύνουν την αντιγραφή και την επικόλληση μεταξύ των ιστοσελίδων. Ο IE8 περιέχει ένα σύστημα κωδικοποίησης που βασίζεται στο XML και επιτρέπει σε μια διαδικτυακή εφαρμογή ή μια διαδικτυακή υπηρεσία να εκτελεστεί ως υπηρεσία Activity. Το πώς θα εμφανίζεται αυτή η υπηρεσία και για ποιες κατηγορίες περιεχομένου, αυτό καθορίζεται από το αρχείο XML. Ακολουθεί ένα παράδειγμα αρχείου XML για την εμφάνιση μίας γεωγραφικής θέσης σε χάρτη ως Activity με τη χρήση της Μορφής OpenService:

```
<?xml version="1.0" encoding="UTF-8"?>
<openServiceDescription xmlns="http://www.microsoft.com/schemas/openservicedescription/1.0">
 <homepageUrl>http://www.example.com</homepageUrl>
 <display><name>Map with Example.com</name><icon>http://www.example.com/favicon.ico</icon></display>
 <activity category="map"><activityAction context="selection">
 <preview action="http://www.example.com/geotager.html">
 <parameter name="b" value="{selection}" /><parameter name="clean" value="true" />
 <parameter name="w" value="320" /><parameter name="h" value="240" /> 
 </preview>
 <execute action="http://www.example.com/default.html">
 <parameter name="where1" value="{selection}" type="text" /> 
 </execute>
 </activityAction></activity>
</openServiceDescription>

```

### WebSlices

Τα WebSlices είναι αποσπάσματα μιας ιστοσελίδας, στα οποία ο χρήστης μπορεί να εγγραφεί. Έτσι, ο χρήστης μπορεί να μείνει ενημερωμένος για το συγκεκριμένο απόσπασμα. Τα WebSlices εμφανίζονται τη γραμμή Αγαπημένων με πλήρη γραφικά και κείμενο. Οι προγραμματιστές ιστοσελίδων μπορούν να μαρκάρουν τμήματα των ιστοσελίδων τους ως WebSlices, με τη χρήση των στοιχείων κώδικα `hAtom` και `hSlice`. Τα WebSlices παρομοιάστηκαν με το Active Desktop, που παρουσιάστηκε στον Internet Explorer 4 το 1997.

### Βελτιώσεις γραμμής διευθύνσεων

Η γραμμή διευθύνσεων του Internet Explorer 8 παρουσιάζει ένα νέο χαρακτηριστικό: ο κύριος διακομιστής του ιστοτόπου εμφανίζεται με μαύρα γράμματα και τα επιμέρους τμήματα με γκρι γράμματα. Αυτό διευκολύνει την αναγνώριση του τρέχοντα ιστοτόπου, στον οποίο βρίσκεται ο χρήστης.

### Άλλα χαρακτηριστικά και βελτιώσεις

Άλλα νέα χαρακτηριστικά στον IE8 είναι η επανασχεδιασμένη *Γραμμή Αγαπημένων*, που μπορεί να προβάλει περιεχόμενο όπως τα WebSlices, τροφοδοσίες RSS καθώς επίσης και έγγραφα. Το φίλτρο ψαρέματος έχει μετονομαστεί σε *Φίλτρο Ασφαλείας* και αποτρέπει τη μετάδοση κακόβουλου κώδικα. Η προβολή τέτοιου περιεχομένου είναι σχεδόν αδύνατη, αλλά το φίλτρο μπορεί να απενεργοποιηθεί μέσω της πολιτικής ασφαλείας. Επίσης, ένας νέος μηχανισμός επαναφοράς από αναπάντεχο κλείσιμο έχει συμπεριληφθεί. Έτσι, εάν το πρόγραμμα περιήγησης κλείσει απροσδόκητα, όλες οι σελίδες που ήταν ανοιχτές προηγουμένως θα επαναφερθούν Full-page zoom now reflows the text to remove the appearance of horizontal scrollbars on zooming. Για τους προγραμματιστές, ο IE8 περιλαμβάνει εργαλεία που επιτρέπουν τη δημιουργία κώδικα HTML, CSS και JavaScript απευθείας από το πρόγραμμα περιήγησης.

Υποστήριξη προτύπων
-------------------

Ο IE8 βελτιώνει την εμφάνιση περιεχομένου ιστοσελίδων, καθώς υποστηρίζει περισσότερα προτύπων web (όπως το HTML, το CSS και το JavaScript) μέσω της λειτουργίας προτύπων. Τέτοιες αλλαγές μπορούν να προκαλέσουν ρήξη συμβατότητας, καθώς το πρόγραμμα συμπεριφέρεται πολύ διαφορετικά σε σχέση με τον IE7. Για να διατηρηθεί η συμβατότητα, οι προγραμματιστές μπορούν να χρησιμοποιήσουν ένα μεταστοιχείο στις ιστοσελίδες τους, που είναι συμβατό με τη "λειτουργία προτύπων του IE7 "στο πρόγραμμα περιήγησης, χρησιμοποιώντας τον εξής κώδικα:

```
<meta http-equiv="X-UA-Compatible" content="IE=7" />

```

Αν και η συμπεριφορά του προγράμματος δεν αλλάζει σε σχέση με τον Internet Explorer 7 στη "λειτουργία προτύπων του IE7 ", στη λειτουργία προτύπων (η προεπιλεγμένη λειτουργία προτύπων του IE8) ο IE8 υποστηρίζει στοιχεία Data: URI, στοιχεία HTML, τον κώδικα `abbr`, στοιχεία CSS και τον κώδικα `display: table` CSS για την επιδιόρθωση πολλών σφαλμάτων σε στοιχεία CSS και HTML. Ως αποτέλεσμα, ο IE8 Beta 1 περνάει το τεστ Acid2 στη λειτουργία προτύπων του IE8. Επίσης, το ιδιόκτητο στοιχείο

hasLayout περιορίζεται στη χρήση του μέσω του IE8 στη λειτουργία προτύπων.
Η συμβατότητα με πρότυπα CSS 2.1 είναι ένας από τους κύριους στόχους του Internet Explorer 8. Επιπλέον, υποστηρίζει μερικά χαρακτηριστικά του προτύπου CSS3. Ο IE8 υποστηρίζει μερικώς το πρότυπο CSS 2.1 σελιδοποιημένων μέσων μαζικής ενημέρωσης (μαζί με τον κώδικα `@page` CSS και τους κώδικες επιλογής σελίδων `left`, `right` και `first`). Υποστηρίζει τον κώδικα DOM: Αποθήκευση Αρχειοθετήθηκε 2008-03-18 στο Wayback Machine. Cross Document Messaging Αρχειοθετήθηκε 2010-07-29 στο Wayback Machine. (XDM) και τα Selectors APIs.Ο IE8 επίσης, υποστηρίζει επικοινωνία cross-domain μέσω του κώδικα αντικειμένου `XDomainRequest`, που σχετίζεται με το μοντέλο προγραμματισμού XMLHTTPRequest. Ο IE8 περιλαμβάνει ένα βελτιωμένο και σταθερότερο στοιχείο DOM, μοιάζοντας με τα πρότυπα άλλων πεογραμμάτων περιήγησης στο διαδίκτυο. Χαρακτηριστικά και ιδιότητες αντικειμένων DOM διαχειρίζονται διαφορετικά, ενώ η συμπεριφορά των κωδίκων `getAttribute`, `setAttribute` και `removeAttribute` έχουν αλλάξει, έτσι ώστε να παρομοιάζονται με τα πρότυπα άλλων προγραμμάτων περιήγησης στο διαδίκτυο. Ο Internet Explorer 8 υποστηρίζει Accessible Rich Internet Applications, για βελτιωμένη προσβασιμότητα σε εφαρμογές AJAX.

Στοχοθέτηση Έκδοσης
-------------------

Ο Internet Explorer 8 τηρεί αυστηρότερα τα πρότυπα web, που σε μερικές περιπτώσεις είναι ασύμβατα με προηγούμενες εκδόσεις του προγράμματος. Έτσι, ιστοσελίδες, που είχαν σχεδιαστεί για τα πρότυπα προηγούμενων εκδόσεων του προγράμματος, δεν θα εμφανίζονται σωστά στον IE8. Αυτό θα σήμαινε επιστροφή στον IE7, που διόρθωνε πολλά σφάλματα του IE6.

Για να αποφευχθεί αυτό, η Microsoft πρότεινε τη **Στοχοθέτηση Έκδοσης**, κατά την οποία, μια ιστοσελίδα μπορεί να χρησιμοποιηθεί άριστα σε μία συγκεκριμένη έκδοση του Internet Explorer χρησιμοποιώντας τον κώδικα `X-UA-Compatible` είτε ως μεταστοιχείο είτε ως στοιχείο HTTP. Σε μια νεότερη έκδοση του Internet Explorer, η εκάστοτε ιστοσελίδα θα συμπεριφέρεται όπως και σε παλαιότερες εκδόσεις του προγράμματος.

Η Microsoft ανέφερε ότι μια ιστοσελίδα με στοιχεία doctype στη λειτουργία προτύπων του IE7 θα συμπεριφέρεται ακριβώς όπως και στον IE7 στον IE8 και σε μελλοντικές εκδόσεις του IE. Τα νέα χαρακτηριστικά του IE8, μαζί με άλλες αλλαγές, μπορούν να ενεργοποιηθούν με τη χρήση του κώδικα `X-UA-Compatible`, για την υποστήριξη της "λειτουργίας προτύπων του IE8". Το σκεπτικό της Microsoft είναι ότι με αυτή τη μέθοδο, τα πρότυπα του IE8 θα είναι συμβατά με προηγούμενα πρότυπα και ότι οι ιστοσελίδες δεν θα έχουν προβλήματα στην εμφάνιση και τη χρήση τους. Η λειτουργία προτύπων του IE8 μπορεί επίσης να χρησιμοποιηθεί μέσω της HTML5.

Αυτή πρόταση έγινε δύσκολα δεκτή από τους εμπειρογνώμονες. Οι κειτικοί θεωρούν ότι αφού οι περισσότερες ιστοσελίδες δεν χρησιμοποιούν τα νέα πρότυπα, θα αυξηθεί η κυκλοφορία του IE7. Κάποιοι άλλοι θεώρησαν αυτή την ενέργεια ως μονοπωλιακή πράξη της Microsoft. Για να αντικρούσει αυτές τις κριτικές, η Microsoft, στις 3 Μαρτίου του 2008 αρνήθηκε να αναπτύξει τη λειτουργία προτύπων του IE8 (τώρα ονομάζεται "λειτουργία προτύπων") στον IE8 (π.χ.: σελίδες με doctypes που χρησιμοποιούν πρότυπα λειτουργίας του IE7 και νεότερα doctypes). Η στοχοθέτηση έκδοσης θα συνεχίσει να υπάρχει, αλλά η προβολή των ιστοσελίδων θα στηρίζεται προσωρινά στη λειτουργία προτύπων του IE7.

Ιστορικό
--------

| Έκδοση | Ημερομηνία κυκλοφορίας | Windows XP | Server 2003 | Windows Vista | Server 2008 |
| --- | --- | --- | --- | --- | --- |
| 32-bit | 64-bit | 32-bit | 64-bit | 32-bit | 64-bit | 32-bit | 64-bit |
| Beta 1 | 5 Μαρτίου 2008 | SP2 | SP2 | Ναι | Ναι | Ναι | Ναι |
| Beta 2 | Αύγουστος 2008 | Άγνωστο |

Αναφορές
--------

1. 1 2 3 4  Internet Explorer 8 Readiness Toolkit
2. 1 2  «Ο ΙΕ8 Beta 2 έρχεται τον Αύγουστο». Ανακτήθηκε στις 3 Ιουνίου 2008.
3. ↑  LaMonica, Martin (3 Μαΐου 2007). «Η Microsoft δημοσιεύει το γενικό σχέδιο του IE 8». CNET News.com. Αρχειοθετήθηκε από το πρωτότυπο στις 4 Απριλίου 2012. Ανακτήθηκε στις 11 Μαρτίου 2008.
4. ↑  Reimer, Jeremy (2 Μαΐου 2007). «Η Microsoft δίνει πληροφορίες για τον Internet Explorer 8». ars technica. Ανακτήθηκε στις 2 Μαΐου 2007.
5. 1 2  «IE 8: Στο δρόμο για την υποστήριξη των προτύπων του web – Ολοκλήρωση του τεστ ACID 2». Microsoft. 19 Δεκεμβρίου 2007. Ανακτήθηκε στις 20 Δεκεμβρίου 2007.
6. ↑  Foley, Mary Jo (23 Φεβρουαρίου 2008). «Η ιδιωτική έκδοση του IE 8 beta 1 έρχεται σύντομα». ZDNet.. Ανακτήθηκε στις 1 Μαρτίου 2008.
7. 1 2   Αρχειοθετήθηκε 2008-04-18 στο Wayback Machine. MSDN "Τι νέο υπάρχει στον Internet Explorer 8"
8. ↑   MSDN IE8 White Papers
9. 1 2  Mary Jo Foley. «Ο IE 8 φέρει τα WebSlices, Activities». CNet Blogs. Αρχειοθετήθηκε από το πρωτότυπο στις 6 Μαρτίου 2008. Ανακτήθηκε στις 5 Μαρτίου 2007.
10. 1 2 3  «Νέα εκπληκτικά χαρακτηριστικά». Microsoft. Ανακτήθηκε στις 5 Μαρτίου 2008.
11. 1 2 3 4 5 6  «Πώς θα κάνω την ιστοσελίδα μου να «λάμψει» με τον Internet Explorer 8;». Microsoft. Ανακτήθηκε στις 5 Μαρτίου 2008.
12. ↑  Preston Gralla. «Νέο χαρακτηριστικό των WebSlices του IE8: Καλώς ορίσατε στο 1997». Computer World. Αρχειοθετήθηκε από το πρωτότυπο στις 13 Μαρτίου 2008. Ανακτήθηκε στις 12 Μαρτίου 2008.
13. 1 2  «Πώς κάνω την ιστοσελίδα μου και τα πρόσθετά μου να λειτουργούν με τον Internet Explorer 8;». Microsoft. Ανακτήθηκε στις 5 Μαρτίου 2008.
14. 1 2 3  Hachamovitch, Dean (3 Μαρτίου 2008). «Αρχές της Microsoft's για τον IE8». Ιστολόγια του MSDN. Ανακτήθηκε στις 3 Μαρτίου 2008.
15. ↑  Gustafson, Aaron (21 Ιανουαρίου 2008). «Πέρα από τα DOCTYPE: Πρότυπα web, συμβατότητα και IE8». A List Apart. Ανακτήθηκε στις 21 Ιανουαρίου 2008.
16. ↑  Mielke, Markus (20 Δεκεμβρίου 2007). «RE: FW: Ιστολόγιο του IE: Internet Explorer 8 και Acid2: Milestone». W3C. Ανακτήθηκε στις 28 Δεκεμβρίου 2007.
17. 1 2  Aaron Gustafson. «Beyond DOCTYPE: Πρότυπα web, συμβατότητα και IE8». Ανακτήθηκε στις 5 Μαρτίου 2007.
18. ↑  Håkon Wium Lie. «Το Acid2, το Acid3 και η δύναμη του παλιού». CNet news. Ανακτήθηκε στις 5 Μαρτίου 2008.
19. ↑  «Ο Internet Explorer 8 Beta 1 τώρα διαθέσιμος για τους προγραμματιστές». Ανακτήθηκε στις 5 Μαρτίου 2008.

Εξωτερικοί σύνδεσμοι
--------------------

* Ιστολόγιο ομάδας του Internet Explorer (Αγγλικά)
* Internet Explorer 8 Readiness Toolkit (Αγγλικά)
* Στοιχεία λήψης IE8 Beta (Αγγλικά)
* Περιγραφή του Internet Explorer 8 beta 1 στο PC Magazine (Αγγλικά) Αρχειοθετήθηκε 2009-02-04 στο Wayback Machine.